Publication: Magyar Közlöny
Issue: MK-2009-83 (Year: 2009, Number: 83)
Era: 2004-2010
Section: a 21/2009. (VI. 19.) IRM rendelethez
Paragraph Index: 1179

a 21/2009. (VI. 19.) IRM rendelethez A DNS-mintavétel módja A mintavételt abban az esetben lehet megkezdeni, ha az azt megelõzõ húsz percben a terhelt sem ételt, sem italt nem fogyasztott. 2009/83. szám 2009/83. szám A DNS-minta biztosítására rendszeresített egységcsomag kinyitása után ellenõrizni kell a következõkben felsoroltak hiánytalan meglétét: – 2 db szájnyálkahártya-törlet biztosítására alkalmas eszköz, – 2 db vonalkóddal ellátott csövecske, – 1 db kis nejlontasak, – 1 db vonalkódos matrica, – 1 pár egyszer használatos kesztyû, – 1 db mintatartó kartondoboz, – 2 db öntapadós zárócímke, – 1 db vonalkóddal ellátott (jegyzõkönyvként szolgáló) adatlap. Az adatlapon tollal, nyomtatott betûvel vagy gépírással, olvashatóan fel kell tüntetni: – a terhelt családi és utónevét, születési családi és utónevét, nemét, születési helyét és idejét, anyja születési családi és utónevét, személyi azonosítóját, elõzõ családi és utónevét, állampolgárságát, lakóhelyét, – a bûncselekmény megnevezését, a Btk. szerinti minõsítését, – a bûncselekmény elkövetésének helyét és idejét, – az eljáró nyomozó hatóság megnevezését, a büntetõügy iktatószámát, – a mintavétel idõpontját az év, hónap és nap megjelölésével. Az adatlapot a mintavételt végzõnek és a terheltnek alá kell írnia. A mintavételt végzõ személy az egységcsomagban található egyszer használatos kesztyût köteles viselni a mintavételi eljárás egész ideje alatt. A szájnyálkahártya-törlet biztosítására szolgáló eszközök egyikének mintavevõ felületével a terhelt szájüregének oldalfalát határozott mozdulatokkal négyszer-ötször át kell törölni. A mintavevõ eszközt a mintatartó kartondoboz erre a célra kialakított tartórészébe kell helyezni, majd ugyanezt a folyamatot el kell végezni a másik mintavevõ eszközzel is. A két szájnyálkahártya-törletet tartalmazó kartondobozt össze kell csukni, és mindkét végét le kell ragasztani az öntapadós zárócímkével. Ha a mintavevõ eszköz szájnyálkahártya-törlet biztosítására szolgáló felülete a mintavétel során a terhelt szájüregén kívül más felülettel is érintkezik, a mintavételt meg kell szakítani, a mintavevõ egységcsomagot ezt követõen nem lehet felhasználni; a mintavevõ egységcsomagot le kell zárni, és vissza kell küldeni a Bûnügyi Szakértõi és Kutató Intézet részére. A mintát új egységcsomag felhasználásával kell biztosítani. A mintavétel befejezését követõen az összegyûjtött hulladékot és az egyszer használatos kesztyût a hulladéktárolóba kell dobni. A kitöltött adatlapot, a szájnyálkahártya-törletet tartalmazó kartondobozt a 2 db vonalkóddal ellátott – a DNS-profil laboratóriumi meghatározása során felhasználásra kerülõ – csövecskével együtt az egységcsomag szállítására szolgáló nagyméretû tasakba kell helyezni, és azt a terhelt jelenlétében le kell zárni. A DNS-mintát a Bûnügyi Szakértõi és Kutató Intézet részére kell megküldeni.

Source: https://magyarkozlony.hu/hivatalos-lapok/6b2a39dd1eb6f4a8b67718d058fd950ab6bfa4fb/dokumentumok/e745f3191125310b957f5d60a70346ca9e315f40/letoltes